CELEX: 62009CN0217
Language: mt
Date: 2009-06-15 00:00:00
Title: Kawża C-217/09: Talba għal deċiżjoni preliminari mressqa mit-Tribunale Amministrativo Regionale del Piemonte (l-Italja) fil- 15 ta’ Ġunju 2009 — Maurizio Polisseni vs A.S.L. N. 14 V.C.O. Omegna

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/22
            
         Talba għal deċiżjoni preliminari mressqa mit-Tribunale Amministrativo Regionale del Piemonte (l-Italja) fil-15 ta’ Ġunju 2009 — Maurizio Polisseni vs A.S.L. N. 14 V.C.O. Omegna
   (Kawża C-217/09)
   2009/C 205/39
   Lingwa tal-kawża: It-Taljan
   
      Qorti tar-rinviju
   
   Tribunale Amministrativo Regionale del Piemonte
   
      Partijiet fil-kawża prinċipali
   
   
      Rikorrent: Maurizio Polisseni
   
      Konvenuta: A.S.L. N. 14 V.C.O. Omegna.
   
      Domandi preliminari
   
   
               1)
            
            
               L-Artikolu 43 tat-Trattat KE, jew id-dritt Komunitarju tal-kompetizzjoni jipprekludu leġiżlazzjoni nazzjonali bħal dik li hemm fl-Artikolu 1 tal-Liġi Nru 475 tat-2 ta’ April 1968 u l-Artikolu 13 tad-d.p.r. tal- 21 ta’ Awwissu 1971 Nru 1275 sa fejn jissuġġettaw il-permess għat-trasferiment ta’ spiżerija minn post għal ieħor, anki jekk fil-kuntest taż-żona indikata, għall-osservanza ta’ distanza ta’ mhux inqas minn 200 metru mill-ispiżeriji l-oħra, imkejla bl-iqsar triq bil-mixi bejn għatba u għatba tal-ispiżeriji; b’mod partikolari, ir-retrizzjonijiet għall-libertà ta’ stabbiliment previżti mil-leġiżlazzjoni msemmija jikkonfliġġu mar-raġunijiet ta’ interess nazzjonali li dawn ir-restrizzjonijiet jistgħu jiġġustifikaw u fi kwalunkwe każ huma adatti sabiex jissodisfawhom?
            
         
               2)
            
            
               Fi kwalunkwe każ il-prinċipju ta’ proporzjonalità li għandu jiġi rrispettat f’kull restrizzjoni legittima tal-libertà ta’ stabbiliment u ta’ kompetizzjoni jipprekludi restrizzjoni tal-libertà ekonomika tal-ispiżjar li tirriżulta mill-leġiżazzjonijiet dwar il-limiti ta’ distanza msemmija fil-punt 1?
            
         
               3)
            
            
               L-Artikoli 152 u 153 tat-Trattat KE, li jimponu livell għoli ta’ protezzjoni tas-saħħa tal-bniedem u tal-konsumaturi, jipprekludu leġiżazzjoni nazzjonali bħal dik li hemm fl-Artikolu 1 tal-Liġi Nru 475 tat-2 ta’ April 1968 u l-Artikolu 13 tad-d.p.r. tal-21 ta’ Awwissu 1971 Nru 1275 sa fejn jissuġġettaw il-permess għat-trasferiment tal-ispiżerija minn post għal ieħor, anki jekk fil-kuntest taż-żona indikata, għall-osservanza ta’ distanza ta’ mhux inqas minn 200 metru mill-ispiżeriji l-oħra, imkejla bl-iqsar triq bil-mixi bejn għatba u għatba tal-ispiżerij, mingħġajr ebda kunsiderazzjoni oħra dwar l-interessi tal-konsumaturi u r-rekwiżiti ta’ distribuzzjoni effiċjenti fit-territorju ta’ servizzi relatati mal-ħarsien tas-saħħa?